אריה סיון (אדריכל)

אריה סיון (1940 – 2010) היה אדריכל ומורה לאדריכלות בכיר בישראל.

ביוגרפיה

אריה סיון נולד כליאון (אריה) טינטשטיין. הוא קיבל בשנת 1965 תואר מוסמך לארכיטקטורה ובינוי ערים מהטכניון. משנת 1969 פתח משרד עצמאי ומשנת 1981 ועד לפטירתו בשנת 2010, עבד בשותפות עם האדריכל הורציו שוורץ.

כאדריכל השתתף בפרויקטים רבים והתבלט במיוחד בתחום השימור. סיון התפרסם הודות להתמדתו כמורה לאדריכלות תחילה בבצלאל ולאחר מכן בחוג לעיצוב פנים במכללה למינהל - חוג אותו הקים לאחר פרישתו מבצלאל בשנת 2004 בדרגת פרופסור חבר. בין השנים 1980–1981 שימש בתפקיד ראש המחלקה בפועל במחלקה לעיצוב סביבתי ותעשייתי (לימים המחלקה לאדריכלות) בבצלאל, ושוב בשנת 1983.

אריה סיון הוא אביהם של קרין סיון ושל במאי הקולנוע אייל סיון.

פרויקטים נבחרים
שיקום ופיתוח בניין בצלאל ההיסטורי בלב העיר ירושלים (כיום בניין הכיתות, הספרייה והמינהלה של המחלקה לאדריכלות).
מבנה כיתות עבודה (סטודיו), המחלקה לאדריכלות, בצלאל.
בית כנסת, אפרת.
בית כנסת, מחנה צבאי גבעון.
המתחם האתיופי, הכנסייה האתיופית בישראל.
מרכז מסחרי, צופים.
בית ספר יסודי "דרכי אבות", נתניה.
בית ספר יסודי "בית חנה", נתניה.
גן ילדים "קריית צאנז", נתניה.
ספרייה, ימין אורד.
ספרייה מרכזית ואודיטוריום, מדרשת רופין.
תוכנית אב ליישוב צופים.
תוכנית אב לאזור תעשייה גפן.
פארק ליניארי, ראש העין.
מתנ"ס, גבעת זאב.
גן הזיכרון ע"ש כץ, אפרת.
קלאב הוטל, נתניה.
תוכנית אסטרטגית להתחדשות עירונית בשכונות וותיקות בדימונה.
תוכנית שלד לרובע התמרים, אילת.

קישורים חיצוניים
 על תערוכתו בבית עמותת האדריכלים
 העיר העתיקה בעיניו של אריה סיון, אסתר זנדברג, גלריה הארץ.

אדריכלים ישראלים
בוגרי הטכניון - מכון טכנולוגי לישראל: אדריכלות
ישראלים שנולדו ב-1940
ישראלים שנפטרו ב-2010